L'Ajuntament de Sagunt publica una convocatòria anual destinada al foment de l'activitat emprenedora
19 de setembre 2018

![Imagen 1](/media/vqmbz25e/60_maq_miguel-chover.jpg)

La delegació de Promoció Econòmica de l’Ajuntament de Sagunt ofereix una convocatòria anual destinada al foment de l'activitat emprenedora amb l'objectiu de fomentar, impulsar i donar suport a l'activitat econòmica mitjançant l'establiment de subvencions dirigides a afavorir l'activitat empresarial a Sagunt per nova creació. Els interessats hauran de lliurar la sol·licitud abans del 31 d'octubre.

  

Als efectes, el regidor delegat de Promoció Econòmica, Miguel Chover ha declarat “**un any més torna a eixir aquesta convocatòria com a exponent del nostre evident i ferm compromís per donar suport a la generació d’ocupació a Sagunt. El suport a les persones emprenedores és clau per dinamitzar la ciutat i la seua economia i nosaltres hi estarem presents a qualsevol iniciativa en aquesta línia de treball. Aprofite per assenyalar que les persones interessades poden acostar-se pel departament de Promoció Econòmica per tal de rebre el suport del personal tècnic municipal a l’hora de resoldre els dubtes o aclarir conceptes al voltant d’aquesta convocatòria. La darrera convocatòria s’hi varen presentar projectes de molta qualitat i enguany de segur que se torna a arribar a fites molt importants**”.

  

Són persones beneficiàries les persones físiques o jurídiques que inicien una activitat productiva en el terme municipal de Sagunt des del'1 de gener del present any fins a la finalització del termini de la sol·licitud i complisquen els requisits exigits en les bases que regeixen la convocatòria.

  

Les bases reguladores són l'ordenança aprovada en data 30 de maig de 2017, per l'Ajuntament Ple, publicada en el Butlletí Oficial de la Província de València de data 17 d'agost de 2017 nº 158.

  

La quantitat total màxima del crèdit pressupostari destinat a esta convocatòria és de 50.000 euros. L'import serà del 100% de les despeses de primer establiment i funcionament inicial i es determinarà en funció del pressupost del projecte acceptat i la valoració obtinguda. L'import màxim és de 5.000 euros per sol·licitant fins a esgotar el crèdit pressupostari. 

  

El termini de presentació de sol·licituds és de 30 dies des de l'endemà de la publicació de l'extracte en el BOPB i finalitza el pròxim 31 d’octubre.

  

Per a més informació consultar la [Base de dades Nacional de Subvencions​](http://www.pap.hacienda.gob.es/bdnstrans/index) BDNS Identif. 414237   

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-publica-una-convocatoria-anual-destinada-al-foment-de-l-activitat-emprenedora/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-publica-una-convocatoria-anual-destinada-al-foment-de-l-activitat-emprenedora/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-publica-una-convocatoria-anual-destinada-al-foment-de-l-activitat-emprenedora/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-publica-una-convocatoria-anual-destinada-al-foment-de-l-activitat-emprenedora/)